138 S. BRUSINA. 
odlikovaše, i gospodarstvo, na koje se je dao, nedopuštaju mu, da 
se zbirkom i naravoslovnimi znanostmi bavi, a šteta je velika, da 
takovo bogatstvo zakopano leži. Budući stvar sada tako stoji, i 
budući da bi nam jako dobro došla njegova mineralogička zbirka, 
domaća paleontologička pako jest skoro neobhodno potrebita, ja 
se nadam, da će na uhar znanosti gosp. Lanza rado ustupiti na- 
šemu muzeju svoju zbirku. Ne dvojim, da će volieti, da mu zbirka 
dodje u zavod, gdje će se ne samo sačuvati od propasti, nego 
š njom i znanost okoristiti, nego da se razprši na jedan put bez 
ikakve koristi. Vidili smo, kako su za nas izgubljene zbirke pri- 
rodnina Vidovića, Sandra i drugih, neka nam bude to nauka za 
budućnost. Ja od svoje strane neznam za zbirku, koja bi nam 
sada mogla bolje doći nego ova, a moje je mnienje, da se odmah 
sva pozornost na tu stvar obrati. 
Gosp. prof. Glavinić bijaše tako dobar pokazati mi muzej sta- 
rina, u kojem ima rimskih starina, izkopanih u Solinu, a najviše 
ima nadpisa i novaca. Ima važnih stvari, prem u ostalom je 
slabo mogao taj zavod napredovati bez primjerne dotacije. Ako 
se ne varam, jedva da se sada misli, kako će ga malo bolje oskr- 
biti i kako će se stalna starinara namjestiti. 
Gosp. Vid Morpurgo, knjižar, predao mi je 55 srebrnih i 16 
bakrenih novaca za numismatičku zbirku našega muzeja uz po- 
godbu, da mu se vrati ono, što nebi trebali. Gosp. Ljubić pridržao 
je od bakrenih sve, a od srebrenih 29 velevažni mletački novaca, 
ostale pako velikom sam mu zahvalnošću povratio. 
Ostao bi rado bio još koj dan u Spljetu, ali sam morao po- 
bjeći radi velike vrućine. K tome još jako neugodna para sum- 
porne vode, koja teče baš izpod prozora moje sobe, jedine Spljetske 
gostione, tjeralo me je: neugodno bo je na putu oboljeti. Tako se 
(23 lipnja) odvezoh sa gosp. Tripalom u Sinj. 
Sinj. 
Putem Sinja prikaza nam se glasoviti brieg Mošor, za koga 
nekoji hoće da mu ime proizlazi od rieči ,Mons aureus“ zato, 
što su tamo u prastaro doba zlato kopali. Ja mislim, da bi se to 
zaniekati moglo, jerbo po tvorbi Mošora sudeći, niti nisu valjda 
prije, niti se na dalje zlata naći neće. Na boku gore vidilo se iz 
daleka amo i tamo žućeti, pitah, šta bi to moglo biti, pa mi od- 
govoriše, da je to zriela raž, koju ondješnji stanovnici sade, gdjegod 
